ai4bharat/Pralekha huggingface dataset:
उप राष्ट्रपति सचिवालय
उपराष्ट्रपति अफ्रीका के दो देशों की यात्रा के बाद स्वदेश लौटे
उपराष्ट्रपति द्विपक्षीय संबंधों को मजबूत बनाने के लिए कोमोरोस और सिएरा लियोन की यात्रा पर गये थे
अफ्रीका के साथ संबंधों को मजबूत बनाने के उद्देश्य से कोमोरोस और सिएरा लियोन की यात्रा पर गये उपराष्ट्रपति एम.वेंकैया नायडू आज नई दिल्ली लौट आए।
श्री नायडू एक उच्चस्तरीय शिष्टमंडल के साथ अफ्रीकी देश कोमोरोस और सिएरा लियोन की यात्रा पर गये थे। उपराष्ट्रपति के साथ केन्द्रीय पशुपालन, डेयरी और मत्स्य पालन राज्य मंत्री श्री संजीव कुमार बालियान, राज्यसभा के सदस्य श्री रामविचार नेताम और वरिष्ठ अधिकारी गये थे।
10 अक्टूबर को कोमोरोस की राजधानी मोरोनी पहुंचने पर कोमोरोस के राष्ट्रपति श्री अजाली असोमानी ने व्यक्तिगत रूप से हवाई अड्डे पर श्री नायडू की अगवानी की। उपराष्ट्रपति ने भारतीय समुदाय को संबोधित किया और उनसे नये भारत की विकास गाथा लिखने में शामिल होने का आग्रह किया। उन्होंने 2021 के प्रवासी भारतीय दिवस समारोह में शामिल होने के लिए भारतीय समुदाय को आमंत्रण दिया।
11 अक्टूबर को कोमोरोस के राष्ट्रपति ने वहां के सर्वोच्च नागरिक सम्मान ‘ऑडर ऑफ द ग्रीन क्रिसेंट’ से उपराष्ट्रपति को सम्मानित किया।
उपराष्ट्रपति कोमोरोस यात्रा के दौरान दोनों देशों के बीच रक्षा, स्वास्थ्य तथा औषधि, कला और संस्कृति, टेली एजुकेशन  तथा टेलीमेडिसन  सहित छह समझौता ज्ञापनों पर हस्ताक्षर किये गये।
प्रतिनिधिमंडल स्तर की वार्ता के दौरान, श्री नायडू ने कहा कि हाल ही में जम्मू-कश्मीर राज्य के पुनर्गठन के संबंध में लिया गया निर्णय विशुद्ध रूप से भारत का आंतरिक मामला है और इससे किसी भी बाहरी सीमा में कोई बदलाव नहीं हुआ है। उन्होंने कहा कि यह निर्णय जम्मू और कश्मीर के विकास में तेजी लाने पर केंद्रित था।
उपराष्ट्रपति ने हिंद महासागर में सहयोगपूर्ण सुरक्षा संरचना के अंग के रूप में भारत और कोमोरोस के बीच समुद्री क्षेत्र में रक्षा संबंधों को व्यापक बनाने का आह्वान किया। उन्होंने कहा, "हिंद महासागर के तटीय देशों के रूप में, हमारी समुद्री सुरक्षा आपस में जुड़ी हुई है।"
श्री नायडू ने आतंकवाद के खिलाफ संघर्ष के साथ-साथ संयुक्त राष्ट्र सुरक्षा परिषद में स्थायी सदस्यता के लिए भारत की उम्मीदवारी सहित संयुक्त राष्ट्र सुरक्षा परिषद में सुधारों के लिए निरंतर समर्थन करने के लिए कोमोरोस के राष्ट्रपति का आभार प्रकट किया।
श्री नायडू के सिएरा लियोन की राजधानी फ्रीटाउन पहुंचने के बाद वहां के विदेश और अंतर्राष्ट्रीय सहयोग मंत्री सुश्री नबीला फरीदा ट्यूनिस ने उपराष्ट्रपति श्री नायडू से मुलाकात की।
13 अक्टूबर को उपराष्ट्रपति ने सिएरा लियोन के राष्ट्रपति श्री जुलिअस माडा बायो से बातचीत की। बाद में उपराष्ट्रपति ने सिएरा लियोन के राष्ट्रपति के साथ शिष्टमंडल स्तर का बातचीत की। दोनों नेताओं की उपस्थिति में विभिन्न क्षेत्रों में द्विपक्षीय संबंधों को बढ़ाने के लिए छह समझौतों पर हस्ताक्षर किये गये।
उपराष्ट्रपति ने सिएरा लियोन में उच्चायोग की स्थापना की घोषणा करते हुए कहा कि भारत का सिएरा लियोन के साथ विशेष संबंध है।
उपराष्ट्रपति ने बताया कि कृषि, ऊर्जा, जल संसाधन तथा दूरसंचार सहित विभिन्न क्षेत्रों में भारत ने अब तक 217.5 मिलियन डॉलर की विकास सहायता सिएरा लियोन को दिये हैं। उन्होंने तोमाबुम में सिंचाई विकास के लिए सिएरा लियोन को 30 मिलियन डॉलर के ऋण की भी घोषणा की।
14 अक्टूबर को सिएरा लियोन की संसद के कार्यवाहक अध्यक्ष डॉक्टर मैथ्यू एनयूमा ने उपराष्ट्रपति के नई दिल्ली रवाना होने से पहले उनसे मुलाकात की।
प्रधानमंत्री कार्यालय
प्रधानमंत्री श्री नरेन्द्र मोदी ने रूसी संघ के राष्ट्रपति महामहिम व्लादिमीर पुतिन के साथ टेलीफोन पर बात की
प्रधानमंत्री श्री नरेन्द्र मोदी ने आज रूसी संघ के राष्ट्रपति महामहिम व्लादिमीर पुतिन के साथ टेलीफोन पर बात की।
दोनों राजनेताओं ने हाल ही में राष्ट्रपति पुतिन की भारत यात्रा के दौरान चर्चा किये गए मुद्दों पर आगे बातचीत की। आज की बातचीत भविष्य की कार्यविधि को मजबूत करने में मदद करेगी, जिनमें रक्षा सहयोग को आगे बढ़ाने के अवसर, उर्वरकों की आपूर्ति में सहयोग, रूसी सुदूर पूर्व के साथ भारत की परस्पर सहभागिता को बढ़ाना आदि शामिल हैं। बातचीत में अंतरराष्ट्रीय मुद्दों पर भी चर्चा हुई।
दोनों राजनेताओं ने भारत-रूस विशेष और विशेषाधिकार प्राप्त रणनीतिक साझेदारी के तहत शामिल सभी पहलुओं पर नियमित संपर्क में रहने तथा द्विपक्षीय सहयोग को और मज़बूत करने के साथ-साथ बहुपक्षीय मंचों में परामर्श और समन्वय के लिए निरंतर प्रयास करने पर सहमति व्यक्त की।
पत्तन, पोत परिवहन और जलमार्ग मंत्रालय
श्री मंडाविया ने ड्रेजिंग सामग्री की रिसाइक्लिंग संभावना की खोज करने की अपील की
सरकार ने भारत की विकास गाथा में ‘अपशिष्ट को संपत्ति के रूप में बदलने‘ के द्वारा टिकाऊ विकास हासिल करने का लक्ष्य रखा है
जहाजरानी राज्य मंत्री  श्री मनसुख मंडाविया ने आज जहाजरानी मंत्रालय, भारतीय ड्रेजिंग निगम, भारतीय बंदरगाह संघ, भारतीय अंतर्देशीय जलमार्ग प्राधिकरण, प्रमुख बंदरगाह ट्रस्टों के अधिकारियों तथा क्षेत्र के विशेषज्ञों के साथ ड्रेजिंग सामग्री की रिसाइक्लिंग के लिए एक वीडियो कॉफ्रेंसिंग की अध्यक्षता की।
सुझावोंके प्रत्युत्तर में, श्री मंडाविया ने भारतीय ड्रेजिंग निगम को निर्देश दिया कि वह भारत के तटीय क्षेत्रों एवं नदी के तट पर बसे बंदरगाहों पर ड्रेजिंग सामग्री की रिसाइक्लिंग की संभावना की खोज करे। श्री मंडाविया ने जोर देकर कहा कि ड्रज्ड सामग्री की रिसाइक्लिंग का कार्यान्वयन इस प्रकार किया जाना चाहिए कि उससे ड्रेजिंग लागत में कमी आए क्योंकि ड्रेजिंग जहाजरानी ट्रैफिक की सुरक्षा एवं सुगमता तथा डिस्चार्ज हेतु जलमार्ग की धारा को बनाये रखने की एक नियमित गतिविधि है। उन्होंने निजी कंपनियों को सुझाव दिया कि वे पर्यावरण पर शून्य प्रभाव को ध्यान में रखते हुए ड्रेजिंग अपशिष्ट के परिवहन के लिए किफायती संभार तंत्र प्रणाली के साथ एक ड्रेजिंग माडल का निर्माण करें।
श्री मंडाविया ने यह भी कहा कि भारत सरकार ने टिकाऊ विकास का लक्ष्य निर्धारित किया है और ड्रेजिंग अपशिष्ट को पर्यावरण अनुकूल वस्तुओं के रूप में रिसाइक्लिंग करने के द्वारा यह भारत की विकास गाथा में ‘अपशिष्ट को संपत्ति के रूप में बदलने ‘ के प्रधानमंत्री श्री नरेन्द्र मोदी के विजन को और सुदृढ़ बनायेगा।
एसजी/एएम/एसकेजे
(Visitor Counter : 305
राष्ट्रपति सचिवालय
राष्ट्रपति 24 और 25 फरवरी को उत्तर प्रदेश का दौरा करेंगे
राष्ट्रपति श्री रामनाथ कोविंद 24 और 25 फरवरी, 2019 को उत्तर प्रदेश  का दौरा करेंगे।
राष्ट्रपति 24 फरवरी, 2019 को राष्ट्रपति लखनऊ में अपोलोमेडिक्स सुपर स्पेशियलिटी हॉस्पिटल्स का उद्घाटन करेंगे।
राष्ट्रपति 25 फरवरी, 2019 को डीएवी कॉलेज, कानपुर के शताब्दी समारोह का उद्घाटन करेंगे और इसके साथ-साथ कानपुर में बीएनएसडी इंटर कॉलेज और शिक्षा निकेतन के पूर्व छात्र संघ सम्मेलन और वार्षिक दिवस समारोह में भाग लेंगे। वह धम्म कल्याण कानपुर अंतर्राष्ट्रीय विपश्यना ध्यान केंद्र भी जाएंगे, जहां वह इसके नए ब्लॉक का उद्घाटन करेंगे।
वित्त मंत्रालय
अधिसूचना संख्या 110/2020-सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए और अधिसूचना संख्या 108/2020 – सीमा शुल्क  दिनांक 19 नवंबर, 2020 का अधिक्रमण करते हुए, ऐसे अधिक्रमण से पूर्व की गई अथवा हटाई जाने वाली बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद् द्वारा यह निर्धारित करता है कि संलग्न प्रत्येक अनुसूची-I और अनुसूची-II के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में और भारतीय मुद्रा के विदेशी मुद्रा में विनिमय की दर 4 दिसंबर, 2020 से वह दर होगी, जिसका उल्लेख आयातित और निर्यातित माल के संबंध में उक्त धारा के उद्देश्य के लिए कॉलम  में दी गई तत्संबंधी प्रविष्टि में किया गया है:
अनुसूची-I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रत्येक इकाई की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
55.90
|
|
53.55
|
|
2.
|
|
बहरीन दीनार
|
|
202.15
|
|
189.75
|
|
3.
|
|
कैनेडियन डॉलर
|
|
58.15
|
|
56.10
|
|
4.
|
|
चाइनीज युआन
|
|
11.45
|
|
11.10
|
|
5.
|
|
डेनिश क्रोनर
|
|
12.25
|
|
11.80
|
|
6.
|
|
यूरो
|
|
91.10
|
|
87.90
|
|
7.
|
|
हांगकांग डॉलर
|
|
9.70
|
|
9.35
|
|
8.
|
|
कुवैती दीनार
|
|
250.50
|
|
234.85
|
|
9.
|
|
न्यूजीलैंड डॉलर
|
|
53.50
|
|
51.20
|
|
10.
|
|
नार्वेजियन क्रोनर
|
|
8.55
|
|
8.25
|
|
11.
|
|
पौंड स्टर्लिंग
|
|
100.55
|
|
97.15
|
|
12.
|
|
कतरी रियाल
|
|
20.95
|
|
19.65
|
|
13.
|
|
सउदी अरब रियाल
|
|
20.30
|
|
19.10
|
|
14.
|
|
सिंगापुर डॉलर
|
|
56.15
|
|
54.25
|
|
15.
|
|
दक्षिण अफ्रीकी रैंड
|
|
5.00
|
|
4.65
|
|
16.
|
|
स्वीडिश क्रोनर
|
|
8.90
|
|
8.55
|
|
17.
|
|
स्विस फ्रैंक
|
|
84.25
|
|
80.95
|
|
18.
|
|
तुर्की लीरा
|
|
9.70
|
|
9.10
|
|
19.
|
|
यूएई दिरहम
|
|
20.75
|
|
19.50
|
|
20.
|
|
अमेरिकी डॉलर
|
|
74.70
|
|
73.00
अनुसूची-II
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रति 100 इकाइयों की विनिमय दर
|
|
1.
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
72.05
|
|
69.35
|
|
2.
|
|
कोरियाई वॉन
|
|
6.95
|
|
6.50
गृह मंत्रालय
केन्द्रीय गृह एवं सहकारिता मंत्री श्री अमित शाह ने समरसता व सद्भाव के प्रतीक पूजनीय संत श्री रविदास जी की जयंती पर उन्हें श्रद्धांजलि दी
संत श्री रविदास जी ने अपने विचारों व रचनाओं से समाज में आध्यात्मिक चेतना जागृत कर मानवजाति के कल्याण का मार्ग दिखाया
एकता, समानता व कर्म प्रधानता के उनके संदेश सदैव हमारा मार्गदर्शन करते रहेंगे
संत रविदास जी का जीवन हर व्यक्ति को समान अधिकार और न्याय देकर समाज को एक करने के लिए समर्पित रहा
प्रधानमंत्री श्री नरेन्द्र मोदी जी के नेतृत्व में केंद्र सरकार संत रविदास जी के विचारों को चरितार्थ करते हुए हर वर्ग को विकास में भागीदार बनाकर उनके जीवनस्तर को उठाने के लिए निरंतर कार्य कर रही है
केन्द्रीय गृह एवं सहकारिता मंत्री श्री अमित शाह ने संत श्री रविदास जी की जयंती पर उन्हें श्रद्धांजलि दी। ट्वीट्स के माध्यम से श्री अमित शाह ने कहा कि “समरसता व सद्भाव के प्रतीक पूजनीय संत श्री रविदास जी की जयंती पर उनके चरणों में नमन करता हूँ। उन्होंने अपने विचारों व रचनाओं से समाज में आध्यात्मिक चेतना जागृत कर मानवजाति के कल्याण का मार्ग दिखाया। एकता, समानता व कर्म प्रधानता के उनके संदेश सदैव हमारा मार्गदर्शन करते रहेंगे।”
श्री शाह ने कहा कि “संत रविदास जी का जीवन हर व्यक्ति को समान अधिकार और न्याय देकर समाज को एक करने के लिए समर्पित रहा। प्रधानमंत्री श्री नरेन्द्र मोदी जी के नेतृत्व में केंद्र सरकार संत रविदास जी के विचारों को चरितार्थ करते हुए हर वर्ग को विकास में भागीदार बनाकर उनके जीवनस्तर को उठाने के लिए निरंतर कार्य कर रही है।”
पत्तन, पोत परिवहन और जलमार्ग मंत्रालय
जेएनपीटी ने अपने बेड़े में नौ इलेक्ट्रिक वाहन शामिल किए
पर्यावरण के अनुकूल बंदरगाह संबंधी पहल को आगे बढ़ाते हुए और स्थिरता लक्ष्यों को हासिल करने के दृष्टिकोण के साथ जवाहरलाल नेहरू पोर्ट ट्रस्ट  ने आज अपने कर्मचारियों के लिए बंदरगाह क्षेत्र के भीतर आवाजाही के लिए 9 इलेक्ट्रिक वाहनों को तैनात किया। भारत के एक प्रमुख कंटेनर हैंडलिंग बंदरगाह जेएनपीटी अपनी स्थापना के समय से ही परिचालन क्षेत्र में स्थायी समाधान अपनाने की दिशा में काम कर रहा है।
बेड़े में इलेक्ट्रिक वाहनों को शामिल करना जेएनपीटी की पर्यावरण के अनुकूल बंदरगाह संबंधी पहल के अनुरूप है। जेएनपीटी के कर्मचारियों के लिए पर्यावरण के अनुकूल मोबिलिटी समाधान की तैनाती बंदरगाह के लिए स्थायी एवं पर्यावरण के अनुकूल समाधान सुनिश्चित करने की दिशा में उठाया गया एक कदम है। इलेक्ट्रिक वाहन शून्य-उत्सर्जन वाले वाहन हैं जो जेएनपीटी को पर्यावरण के अनुकूल और ऊर्जा कुशल मोबिलिटी समाधान सुनिश्चित करने में सक्षम करेंगे। जेएनपीटी ने अपने बेड़े में शामिल किए गए इलेक्ट्रिक वाहनों के लिए एक समर्पित चार्जिंग स्टेशन को भी चालू किया है।
जेएनपीटी पर्यावरण और बंदरगाह के आसपास के समुदायों पर परिचालन के प्रभाव को कम करने के लिए स्थिरता पर लगातार ध्यान केंद्रित करता है। बंदरगाह का उद्देश्य न केवल आर्थिक दक्षता हासिल करना है बल्कि वह पर्यावरण और सामाजिक स्थिरता पर भी ध्यान केंद्रित करना चाहता है। दुनिया भर के उद्योग पर्यावरण के प्रति जागरूक दुनिया के प्रति जवाबदेही बढ़ाने के लिए जलवायु परिवर्तन के पहलुओं को शामिल कर रहे हैं। इलेक्ट्रिक वाहनों की स्वामित्व लागत कम होती है क्योंकि उनका रखरखाव काफी आसान होता है। इसके अलावा इलेक्ट्रिक वाहन तेजी से घटते जीवाश्म ईंधन पर निर्भरता को भी कम करते हैं।
पीएमईएसी
प्रधानमंत्री की आर्थिक सलाहकार परिषद ने देश में जीडीपी के आकलन की पद्धति की सुदृढ़ता पर विस्तृत विश्लेषण जारी किया
प्रधानमंत्री की आर्थिक सलाहकार परिषद  ने आज “भारत में जीडीपी आकलन – परिप्रेक्ष्य और तथ्य” शीर्षक से विस्तृत नोट जारी किया। इस नोट को http://eacpm.gov.in/reports-papers/eac-reports-papers/ पर पड़ा जा सकता है।
यह नोट जनवरी 2015 में भारत में जीडीपी के आकलन की बेहतर पद्धति को अपनाने के औचित्य को स्पष्ट करता है। 2011-12 को आधार वर्ष के रूप में उपयोग करने वाली नई पद्धति में दो प्रमुख बदलाव शामिल हैं – क) एमसीए 21 डेटाबेस को शामिल करना और ख) राष्ट्रीय लेखा प्रणाली  2008 की सिफारिशों को शामिल करना। यह परिवर्तन एसएनए 2008 के मुताबिक अपनी-अपनी पद्धतियों में बदलाव लाने और अपने जीडीपी आंकड़ों को संशोधित करने वाले अन्य देशों की तर्ज पर किया गया था। ओईसीडी देशों के बीच वास्तविक जीडीपी अनुमानों में औसतन 0.7 प्रतिशत की वृद्धि देखी गई।
जैसा कि ईएसी-पीएम की दिनांक 12 जून, 2019 की प्रेस विज्ञप्ति में उल्लेख किया गया है, यह नोट हाल ही में डॉ. अरविंद सुब्रमण्यन द्वारा “भारत की जीडीपी का गलत आकलन : संभावना, आकार, व्यवस्था और निहितार्थ ” शीर्षक से प्रकाशित शोध पत्र का बिन्दुवार खंडन भी प्रस्तुत करता है। इस नोट में प्रमुख रूप से बिबेक देबरॉय, रथिन रॉय, सुरजीत भल्ला, चरन सिंह और अरविंद विरमानी आदि ने योगदान दिया है। इन विशेषज्ञों ने डॉ. सुब्रमण्यन के आकलन की पद्धति, दलीलों और निष्कर्षों को अकादमिक योग्यताओं तथा भारतीय वास्तविकताओं की समझ के आधार पर खारिज किया है। यह नोट इस बात के विस्तृत प्रमाण प्रस्तुत करता है जो इस ओर इशारा करते हैं कि डॉ. सुब्रमण्यन ने वर्ष 2011-12 के बाद भारत की जीडीपी को वास्तविक से अधिक आकलन से जुड़ी अपनी परिकल्पना को सही साबित करने के लिए कुछ विशेष संकेतकों का चयन किया है और अपेक्षाकृत अपुष्ट और कमजोर विश्लेषण प्रस्तुत किया है। उदाहरण के लिए नोट में डॉ. सुब्रमण्यन के शोध पत्र की विसंगतियों की ओर ध्यान दिलाते हुए कहा गया है कि इसमें पक्षपात करते हुए कर के आंकड़ों को इस दलील के आधार पर नज़रअंदाज कर दिया गया है कि वर्ष 2011-12 के बाद की अवधि के दौरान “प्रत्यक्ष और अप्रत्यक्ष करों में व्यापक बदलाव” देखे गए हैं। दिलचस्प बात यह है कि डॉ. सुब्रमण्यन का विश्लेषण 31 मार्च, 2017 को ही समाप्त हो गया है, जबकि एकमात्र प्रमुख कर बदलाव  01 जुलाई, 2017 से अमल में लाया गया है। कुल मिलाकर इस नोट में तथ्यों और दलीलों सहित आठ स्पष्ट बिंदुओं पर प्रकाश डाला गया है जो डॉ. सुब्रमण्यन के शोध पत्र का पूरी तरह खंडन करते हैं।
इस नोट का समापन इस बिंदु के साथ हुआ है कि भारत में जीडीपी आकलन की पद्धति पूरी तरह से सटीक नहीं है और सांख्यिकी एवं कार्यक्रम कार्यान्वयन मंत्रालय आर्थिक आंकड़ों की सटीकता को बेहतर बनाने के विविध पहलुओं पर काम कर रहा है। हालांकि, इसमें बेहतरी की दिशा एवं गति सराहनीय है और फिलहाल भारत की जीडीपी आकलन पद्धति एक जवाबदेह, पारदर्शी और सुव्यवस्थित अर्थव्यवस्था के रूप में भारत की वैश्विक हैसियत के अनुरूप है। कुछ भी हो, जीडीपी के आंकड़ों को वास्तविकता से अधिक बताने से संबंधित डॉ. सुब्रमण्यन के प्रयासों में निहित कमजोरी इस बात की पुष्टि करती है कि जीडीपी आकलन की प्रक्रिया फर्जी आलोचना का सामना करने में सक्षम है। आने वाले समय में भारतीय राष्ट्रीय आय के लेखांकन में बेहतरी के लिए बदलाव होना तय है और यह इस दिशा में एक ऐसा महत्वपूर्ण कदम है जिसकी आलोचना विशेषज्ञ और विद्वान निश्चित तौर पर करेंगे। लेकिन केवल व्यवस्था की विश्वसनीयता पर प्रश्नचिन्ह लगाने वाली नकारात्मकता के जरिए सनसनी फैलाने भर से ही देश के हितों की पूर्ति नहीं होती है ।
रक्षा मंत्रालय
इंडियन नेवल सिम्फोनिक ऑर्केस्ट्रा – 2020
इंडियन नेवल बैंड ने 21 फरवरी 20 को नई दिल्ली के लोधी रोड स्थित जवाहरलाल नेहरू इंडोर स्टेडियम में आयोजित इंडियन नेवल सिम्फोनिक ऑर्केस्ट्रा के दौरान समां बांधकर संगीत प्रेमियों के दिलो-दिमाग पर छा गया। इस विश्व प्रसिद्ध बैंड ने हाल में स्कॉटलैंड में रॉयल एडिनबर्ग मिलिट्री टैटू, मास्को में स्पैस्काया टावर इंटरनेशनल मिलिट्री म्यूजिक फेस्टिवल और रूस के सेंट पीटर्सबर्ग में रसियन फेडरेशन नेवी डे परेड जैसे जानेमाने सैन्य बैंड महोत्सवों में भाग लिया और सैन्य संगीत, पश्चिमी शास्त्रीय संगीत, भारतीय शास्त्रीय संगीत और अन्य समकालीन लोकप्रिय संगीत एवं लोक संगीत की एक विस्तृत श्रृंखला के साथ श्रोताओं को आकर्षित और मंत्रमुग्ध कर दिया।
इस मधुर संगीत संध्या के दौरान बैंड ने दर्शकों के दिलों करीब पहुंचने में सफल रहा और स्विंग, वाल्ट्ज, मूवी थीम, डिस्को, फंक, लोकप्रिय एवं देशभक्ति संगीत जैसे विभिन्न मोर्चें पर अपनी प्रतिभा एवं पेशेवर अंदाज को प्रस्तुत किया। नौसेना के इस बैंड ने 29 जनवरी 20 को विजय चौक पर आयोजित बीटिंग रिट्रीट समारोह में भी भाग लिया था जहां उसने उमदा प्रस्तुति दी थी। इस बैंड ने संगीत निदेशक  कमांडर वीसी डी क्रूज के नेतृत्व में शानदार प्रदर्शन किया। वीसी डी क्रूज गोवा के पिलर म्यूजिक स्कूल और लंदन के ट्रिनिटी कॉलेज ऑफ म्यूजिक के पूर्व छात्र हैं।
इस संगीत संध्या का आयोजन नौसेना दिवस की गतिविधियों के तहत किया गया और इसकी मेजबानी नौसेनाध्यक्ष एडमिरल करमबीर सिंह ने की। इस अवसर पर दिल्ली के माननीय उपराज्यपाल श्री अनिल बैजल मुख्य अतिथि के रूप में उपस्थित हुए।
प्रधानमंत्री कार्यालय
प्रधानमंत्री ने विश्व वन्यजीव दिवस पर वन्यजीव संरक्षकों और समर्थकों को बधाई दी
प्रधानमंत्री श्री नरेन्द्र मोदी ने विश्व वन्यजीव दिवस के अवसर पर वन्यजीव संरक्षकों और समर्थकों को बधाई दी है।
प्रधानमंत्री ने ट्वीट किया;
"विश्व वन्यजीव दिवस पर, वन्यजीव प्रेमियों और वन्यजीव संरक्षण पर काम करने वालों को शुभकामनाएं। पशु आवासों की रक्षा करना हमारे लिए एक प्रमुख प्राथमिकता है और हमने इसके अच्छे परिणाम देखे हैं। बीता हुआ वर्ष हमेशा उस वर्ष के रूप में याद किया जाएगा, जब हमने अपने देश में चीतों का स्वागत किया था!”
रक्षा मंत्रालय
नौसेना के डॉर्नियर एयरक्राफ्ट ने पुरी के आसपास हुई व्यापक तबाही का हवाई सर्वेक्षण पूर्ण किया
नौसेना के डॉर्नियर एयरक्राफ्ट ने ओडिशा के पुरी और इसके आसपास के क्षेत्रों में समुद्री तूफान ‘फानी’ से हुई व्यापक तबाही के प्रभाव का आकलन करने के लिए हवाई सर्वेक्षण के माध्यम से इसकी जानकारी ली। तूफान के कारण पुरी शहर में बड़ी संख्या में पेड़ और बिजली के खंभे उखड़ गए हैं। पुरी रेलवे स्टेशन की छत के ऊपर का हिस्सा भी प्रचंड हवा में उड़ गया है। विशेष रूप से पुरी और चिल्का झील के बीच निचले इलाकों में बड़े पैमाने पर बाढ़ का पानी भर गया है। डोर्नियर चालक दल ने अपनी उड़ान के दौरान लगभग 50 समुद्री मील की रफ्तार से चल रहीं तेज हवाओं का सामना किया। राहत और पुनर्वास कार्यकलापों की योजना बनाने के लिए राज्य प्रशासन के अधिकारियों के साथ इस हवाई सर्वेक्षण की फुटेज को साझा किया जा रहा है।
वित्त मंत्रालय
आयकर विभाग द्वारा भोपाल में तलाशी
आयकर विभाग ने 18 फरवरी, 2021 को बेतुल के सोया उत्पाद निर्माता समूह के 22 परिसरों में तलाशी और जब्ती अभियान चलाया। यह अभियान मध्य प्रदेश के बेतुल तथा सतना, महाराष्ट्र के मुम्बई तथा सोलापुर और कोलकाता में चलाया गया।
तलाशी अभियान के दौरान आठ हजार करोड़ रुपए से अधिक की नकदी तथा 44 लाख से अधिक मूल्य की विभिन्न देशों की करेंसी जब्त की गई। तलाशी के दौरान नौ बैंक लॉकर भी पाए गए।
इस ग्रुप ने कोलकाता की शेल कंपनियों से ऊंचे प्रीमियम पर पेपर निवेश बिक्री माध्यम से 259 करोड़ रुपए की शेयर पूंजी ली।
ग्रुप ने अपने खाते में 90 करोड़ रुपए की अघोषित आय दिखाई है जो कोलकाता की अनेक शेल कंपनियों की कागजी निवेश बिक्री से प्राप्त हुई। बताए गए पते पर कोई भी कंपनी नहीं मिली और ग्रुप ने ऐसी कागजी कंपनियों और उनके निदेशकों के बारे में कोई जानकारी नहीं दी। इनमें से अनेक कंपनियां कॉर्पोरेट कार्यालय मंत्रालय द्वारा सूची से हटा दी गई हैं।
तलाशी के दौरान यह देखा गया कि 52 करोड़ रुपए का फर्जी घाटा दिखाया गया है ताकि लाभ को दबाया जा सके। ऐसा इंट्रा ग्रुप आउट ऑफ एक्सचेंज कांट्रेक्ट सेटलमेंट में शामिल होकर किया गया है। अनेक कंपनियां कारोबार चलाने के लिए कर्मचारियों के नाम पर बनाई गई जबकि इन कंपनियों के बीच कोई वास्तविक कारोबार ही नहीं किया गया। इन कंपनियों के निदेशक ऐसे कारोबार की जानकारी नहीं रखते थे। ग्रुप ने 27 करोड़ से अधिक रुपए का गलत दीर्घकालिक पूंजी लाभ छूट का दावा ग्रुप कंपनी के शेयरों की बिक्री के आधार पर किया है। जांच में पता चला है कि इन शेयरों की खरीद सही नहीं थी क्योंकि ग्रुप के निदेशकों ने कोलकाता स्थित बिना अस्तित्व वाली शेल कंपनियों से कम भाव पर कंपनी के शेयर को खरीदा। चैट सहित विभिन्न तरह के साक्ष्य दिखाते हैं कि अस्पष्ट नकद भुगतान और 15 करोड़ से अधिक रुपए का हवाला कारोबार किया गया।
लैपटॉप हार्ड ड्राइव्स, पेन ड्राइव जैसे संदिग्ध दस्तावेज पाए गए और जब्त किए गए। अब तक की जांच से 450 करोड़ रुपए की अघोषित आय का पता चला है। जांच जारी है।
प्रधानमंत्री कार्यालय
भारतीय क्रिकेट टीम की ऑस्ट्रेलिया में हालिया जीत युवाओं के लिए एक प्रेरणादायक संदेश है
प्रधानमंत्री श्री नरेन्द्र मोदी ने कहा है कि, आत्मनिर्भर भारत के संबंध में सबसे बड़ा परिवर्तन सहज प्रवृत्ति, क्रियाशीलता तथा प्रतिक्रिया के दायरे में समाहित है और यह आज के युवाओं की मनोदशा के अनुरूप है। वह आज वीडियो कॉन्फ्रेंसिंग के माध्यम से तेजपुर विश्वविद्यालय असम के 18वें दीक्षांत समारोह को संबोधित कर रहे थे।
प्रधानमंत्री ने आत्मनिर्भर भारत अभियान की अवधारणा पर विस्तार से बताया। उन्होंने बताया कि, यह आंदोलन संसाधनों, भौतिक अवसंरचना, प्रौद्योगिकी एवं आर्थिक तथा रणनीतिक बदलावों के बारे में है और सबसे बड़ा परिवर्तन सहज प्रवृत्ति, क्रियाशीलता तथा प्रतिक्रिया के दायरे में समाहित है और यह आज के युवाओं की मनोदशा के अनुरूप है।
प्रधानमंत्री ने कहा कि, आज के युवा भारत में चुनौतियों का सामने करने की एक विशिष्ट शैली है। उन्होंने अपनी बात को स्पष्ट करते हुए ऑस्ट्रेलिया में युवा भारतीय क्रिकेट टीम के हालिया प्रदर्शन का उदहारण दिया। श्री मोदी ने कहा कि, भारतीय क्रिकेट टीम को बहुत सारी चुनौतियों का सामना करना पड़ा। उन्हें एक मैच में हार का सामना करना पड़ा, इसके बावजूद भी वे उतनी ही तेजी से उबर गए और अगला मैच जीत लिया। चोटों के बावजूद भारतीय खिलाड़ियों ने दृढ़ संकल्प दिखाया। उन्होंने चुनौती का सामना किया और कठिन परिस्थितियों से निराश होने के बजाय नए समाधानों की तलाश की। हालांकि खिलाड़ी अनुभवहीन थे लेकिन उनका मनोबल बेहद ऊंचा था और खिलाडियों ने उन्हें मिले अवसरों का भरपूर प्रयोग किया। उन्होंने अपनी प्रतिभा और मिज़ाज के साथ मिलकर एक बेहतर टीम की तरह प्रदर्शन किया।
प्रधानमंत्री ने जोर देकर कहा कि, केवल खेल के क्षेत्र के दृष्टिकोण से ही हमारे खिलाड़ियों का यह शानदार प्रदर्शन महत्वपूर्ण नहीं है बल्कि ये कई अन्य मायनों में भी महत्वपूर्ण है। श्री मोदी ने प्रदर्शन से महत्वपूर्ण सबक जीवन में उतारने का ज़िक्र किया। सबसे पहले, हमें अपनी क्षमता पर आत्मविश्वास और भरोसा होना चाहिए; दूसरा, सकारात्मक मानसिकता से ही सकारात्मक परिणामों की प्राप्ति होती है। तीसरे और सबसे महत्वपूर्ण सबक के बारे में प्रधानमंत्री ने कहा, यदि कोई दो विकल्पों का सामना कर रहा है, एक सुरक्षित और दूसरा मुश्किल जीत का विकल्प है, तो निश्चित रूप से जीत का विकल्प ही तलाशना चाहिए। सामयिक विफलता में कोई नुकसान नहीं है और किसी को भी जोखिम लेने के डर से बचना चाहिए। हमें सक्रिय और निडर होने की जरूरत है। यदि हम असफलता और अनावश्यक दबाव के भय को दूर करते हैं, तो हम निडर होकर उभरेंगे। प्रधानमंत्री ने छात्रों से कहा कि, आत्मविश्वास से लबरेज तथा लक्ष्यों के प्रति समर्पित यह नया भारत केवल क्रिकेट के क्षेत्र में सीमित नहीं है, आप सभी इस तस्वीर का हिस्सा हैं।
एमजी/ एएम/ एन
(
युवा कार्यक्रम एवं खेल मंत्रालय
श्री अनुराग सिंह ठाकुर कल प्रयागराज से एक महीने तक चलने वाले देशव्यापी स्वच्छ भारत 2022 अभियान की शुरुआत करेंगे
स्वच्छ भारत 2022 सिर्फ एक कार्यक्रम ही नहीं है, बल्कि यह लोगों को स्वच्छता के महत्व का अहसास कराने का एक गंभीर प्रयास है: श्री अनुराग सिंह ठाकुर
केन्द्रीय युवा कार्यक्रम एवं खेल मंत्री श्री अनुराग सिंह ठाकुर उत्तर प्रदेश के प्रयागराज में 1 अक्टूबर 2022 से एक महीने तक चलने वाले देशव्यापी स्वच्छ भारत 2022 का शुभारंभ करेंगे।
स्वच्छ भारत 2022 कार्यक्रम का आयोजन देश भर के 744 जिलों के छह लाख गांवों में नेहरू युवा केंद्र संगठन  से संबद्ध युवा मंडलों और राष्ट्रीय सेवा योजना से संबद्ध संस्थानों के नेटवर्क के माध्यम से किया जा रहा है। युवा कार्यक्रम विभाग ने स्वच्छ भारत 2022 के माध्यम से एक करोड़ किलोग्राम प्लास्टिक कचरे को इकट्ठा करने और उसे निपटाने का लक्ष्य रखा है।
इससे पहले, एक वीडियो संदेश में स्वच्छ भारत 2022 के बारे में जानकारी देते हुए श्री अनुराग ठाकुर ने कहा कि स्वच्छ भारत 2022 की शुरुआत जागरूकता बढ़ाने, लोगों को संगठित करने और भारत को स्वच्छ बनाने में उनकी भागीदारी सुनिश्चित करने के उद्देश्य से की जाएगी। इस पहल में विभिन्न क्षेत्रों, भाषाओं और पृष्ठभूमि के लोग एक साथ मिलकर काम करेंगे और इन लोगों द्वारा कचरे का निपटान पूरी तरह से स्वैच्छिक आधार पर किया जाएगा। स्वच्छ भारत 2022 सिर्फ एक कार्यक्रम ही नहीं है, बल्कि यह लोगों को स्वच्छता के महत्व का अहसास कराने का एक गंभीर प्रयास है। यह देश के खुशी सूचकांक  में भी योगदान देगा। युवा कार्यक्रम विभाग इस अभियान को देश में लोगों द्वारा चलाया जाने वाला सबसे बड़ा स्वच्छता अभियान बनाने का प्रयास कर रहा है।
स्वच्छ भारत 2022 कार्यक्रम का उद्देश्य 01 अक्टूबर, 2022 से 31 अक्टूबर 2022 के दौरान देश के सभी जिलों में सार्वजनिक स्थानों एवं घरों की सफाई का आयोजन करना है और अपने आसपास के वातावरण को स्वच्छ एवं कचरा मुक्त रखने के प्रति नागरिकों में जागरूकता एवं गर्व की भावना जगाने के कार्य में समाज के सभी वर्गों, पंचायती राज संस्थानों  सहित सरकारी संगठनों और गैर-सरकारी संगठनों को शामिल करना है। साथ ही, यह अभियान “स्वच्छ काल: अमृत काल” का मंत्र देगा और जनभागीदारी के माध्यम से स्वच्छता के इस कार्यक्रम को एक जन-आंदोलन बनाएगा।